**Referat fra fellessamling styre og avlsråd på Hoel gård 29-30.januar 2022**

**Deltagere fra styret :**

Iver Melby, Ingeborg Sjurseth, Kyrre Rørstad, Jonny Åsheim, Grete Haugan Sætrang, Dag Kleven. Anne Cathrine Wie deltok ikke grunnet sykdom

I tillegg deltok klubbens sekretær Dorthe Haugen på deler av møtet.

**Deltagere fra avlsråd :**

Arne Hovde, Petter Steen, Jan Terje Haugen, Sofie Ottesen, Anne-Grethe Sætrang, Andrine Wefring (sekretær avlsråd)

Møtet ble innledet med en kort presentasjonsrunde og en orientering om agendapunktene for hhv. styrets møte, avlsrådets møte og fellesmøtet på slutten av samlingen.

**Sak.08.01.22 Innkalling**

Det var ingen merknader til innkallingen

Vedtak : Innkallingen ble godkjent

**Sak.09.01.22 (Styret og avlsråd samlet)**

Leder orientert om instruksen for avlsrådet, som inneholder en oversikt over hvilke oppgaver avlsrådet har og rulleringsordningen som er innført . Instruks som inneholder informasjon om rulleringsordning sendes til alle medlemmer. Videre orienterte styret om hvilke saker styret ønsker at avlsråd skal saksbehandle

Etter dette gikk avlsrådet til sitt egen møterom. Referat fra avlsrådets møte kommer frem av eget referat.

**Sak.10.01.22 Godkjenning referat fra siste styremøte.**

Det var ingen merknader til referat fra forrige styremøte

Vedtak :Referat godkjent uten anmerkninger

**Sak.11.01.22 Orientering om saker fra Fuglehund tinget**

Styret fikk en orientering fra styremedlemmene som deltok på Fuglehund tinget 2021.

Vedtak : Styret tok orientering til etterretning.

**Sak 12.01.22 Nettbutikk**

NESK har inngått avtale med «IDE House of Brands». Leder og sekretær la frem forslag til nye produkter som skal tilbys gjennom NESK sin nettbutikk. Videre utvides betalingsordningen med VIPPS slik at kjøp kan betales med VIPPS, Bankkort og Faktura.

Vedtak : Styret tilslutter seg det fremlagte forslaget.

**Sak 13.01.22 Ansvar for NESK databasen**

NESK databasen er utvikles og driftes av selskapet Datahound AS (som også har tilsvarende databaser for andre raser). Avtale med tilhørende kravspesifikasjon ble inngått i 2013, og klubben betaler en årlig sum, p.t. kroner ,-) .

Databasen henter grunndata fra NKK’s DogWEB og arbeidet med å overføre data fra DogWEB utføres av avlsrådets sekretær. Dette er en manuell rutine som gjøres en gang pr. uke. I tillegg har styret inngått avtale med Ingar Leiros skal legge inn jaktprøvekritikkene i databasen og alle kritikker fra 2020 og 2021 er allerede lagt inn.

Løsningen fungerer tilfredsstillende og i henhold til kravspesifikasjonen. Pr. dato er det imidlertid ingen fast kontaktperson i styret som er formelt ansvarlig for avtalen med Datahound.

Vedtak : Styret besluttet at Dag Kleven gis ansvar for oppfølging av avtalen mellom NESK og Datahound AS.

**Sak 14.01.22 Ansvarsfordeling i styret**

Klubben har mange ressurspersoner som stiller opp å gjør en stor innsats i klubbens utvalg og/eller i forbindelse med klubbens aktiviteter. Følgende fordeling av ansvaret for oppfølgingen av disse utvalgene og aktivitetene ble besluttet.

* Jaktprøver – Kyrre Rørstad
* Utstillinger – Grete Haugan Sætrang
* Camp Villmark – Iver
* Web – Grete Haugan Sætrang
* FH – Grete Haugan Sætrang
* DK’ er Midt og Øst - Ingeborg Sjurseth
* DK’ er Vest - Anne Cathrine Wie
* DK Nord – Jonny Åsheim
* Styrets representant i AR – Jonny Åsheim

Vedtak : Arbeidsfordelingen ble vedtatt

**Sak 15.01.22 Sekretærens funksjon og oppgaver**

Klubbens sekretær har svært mange oppgaver som inkluderer besvare og/eller videresende henvendelser til klubben, sende varer fra NESK butikken, administrere premier og sørge for at disse blir sendt til de ulike arrangementene.

Utover dette sørger sekretær for blomsterhilsener til personer ved verv ved merkedager og i forbindelse med jul. I noen tilfeller er det krevende å finne det beste alternativet for levering av blomster. I noen tilfeller er det krevende å finne ut på hvilken måte det er best å få overlevert disse til mottaker. Sekretær foreslår derfor at blomster erstattes med gavekort som sendes ut i god tid før jul.

Vedtak : Blomster til jul erstattes med gavekort. For øvrig tok styret orienteringen til etterretning.

**Sak 16.01.22 Kalenderen**

Utarbeidelse av kalenderen ble utført av Sirikit Lockert. Kalenderen ble sendt ut til ca. 2900 medlemmer og trykking og porto kostet ca. 103.000,-. Sirikit Lockert har tatt på seg jobben med å utarbeide kalenderen for 2023.

Vedtak : NESK vil innhente pris for på trykking og porto

**Sak 17.01.22 Regnskap**

Foreløpig regnskap for 2021 ble gjennomgått og viser et overskudd på kr. 369.473,- før finansinntekter som er Kr. 339.787,-bedre enn budsjett. I hovedsak skyldes dette en større tilgang av nye medlemmer enn budsjett.

Vedtak : Styret tok orienteringen til etterretning.

**Sak 18.01.22 Budsjett 2022**

Forslag til budsjett for 2022 som skal fremlegges for generalforsamlingen ble gjennomgått

Vedtak : Forslaget til budsjett ble vedtatt

**Sak 19.01.22 Planlegging Årsrapport og Generalforsamling**

Arbeidsfordeling og frister for levering av bidrag til årsrapport og dato og agenda for Generalforsamlingen ble diskutert og besluttet.

Vedtak : Plan vedtatt

**Sak 20.01.22 Informasjon fra WEB redaksjonen**

WEB redaksjonen har laget et årshjul/arbeidsplan for innhold på NESK.no og på Facebook som ble gjennomgått.

Vedtak : Styret tok orienteringen til etterretning.

**Sak 21.01.22 DK Status**

Ingeborg orientert om status DK’er for Midt Norge og Østlandet.

Vedtak : Styret tok orienteringen om DK status for Midt Norge og Østlandet til etterretning. Med bakgrunn i at Anne Catrine ikke var til stede ble DK status for Vest og Nord utsatt til neste møte.

**Sak 22.01.22 Handlingsplan (års-hjul) for 2022 med arbeidsfordeling**

Utarbeidelse av årshjul ble ikke gjennomført

Vedtak : Utsatt til senere styremøte

Vedtak : Styret utsatte saken til et senere tidspunkt.

**Sak 23.01.22 Fuglehunden – ansvar for ledere de neste 4 nummer**

Nummer 2: Frist levering klubbstoff 17. januar, trykk 15. - Ragnar B  
Nummer 3: Frist levering klubbstoff 17. mars, trykk 27. april - Kyrre Rørstad  
Nummer 4: Frist levering klubbstoff 3. mai, trykk 9. juni -  
Nummer 5: Frist levering klubbstoff 25. juli, trykk 18. august - Jonny Åsheim  
Nummer 6: Frist levering klubbstoff 22. sept., trykk 20. oktober -

**Sak 24.01.22 Gjennomgang retningslinjer for DK, avlsråd osv.**

Retningslinjene for DK ble ikke gjennomgått da Anne Katrine Wie ikke deltok på møte

**Sak 25.01.22 Generell diskusjon i om samarbeid mellom styret og avlsråd (Styret og avlsråd samlet)**

Fellessesjonen ble innledet med en gjennomgang av styrets ansvar i forhold til avl , avlsrådets oppgaver og hvordan styret ønsker at samhandlingen mellom styret og avlsråd skal fungere.

Jonny skulle presentere styret i AR møter.

Deretter informerte avlsrådet styret om hvilke områder som har vært diskutert på samlingen bla.

Saker som var diskutert i avlsrådets sesjon var

* Ønske/ambisjon om mer direkte kontakt med NKK
* Ønske om å fjerne hundens HD ved Røntgen
* Revidere rasekompendium
* Mentaltesting av avlshunder
* Plan for dommervalg ved utstillinger – forankres i avlsrådet (AG og Petter)
* Helseundersøkelse – erfaring veterinærer, eiere og oppdrettere

Videre redegjorte avlsrådets leder om at man i etterkant av årets hund (best i motsatt kjønn) har avdekket at feil hund ble kåret. Dette med bakgrunn i at beste unghund hadde flere championatpoeng enn den hunden som først ble annonsert som vinner. Med bakgrunn i dette anbefalte avlsrådet styret om å endre på tildelingen.

Ovennevnte har også avdekket at det er behov for å gjennomgå statuttene, metode for tildeling av årets hund. Forslag som avlsrådet hadde diskutert var :

* Å unngå at eier selv må melde inn resultater (hvor AR holder oversikt over hvilke hunder som kan være aktuelle
* å følge kalenderår (endret 2022)
* forskningsprosjekt etter initiativ fra GS klubben

Vedtak :

* Styret er enige om at årets hund (best i motsatt) endres
* AR foretar en gjennomgang av statuttene for årets hund som fremlegger dette for styret
* For øvrig tok styret orienteringen til etterretning

**Sak 27.01.22 Eventuelt**

Det fremkom ingen saker under eventuelt.

Møtet ble avsluttet 30.01.2022 kl. 14:00